Universis presentes litteras inspecturis, Hugo archidiaconus Lingonensis, salutem in Domino. Noveritis nos litteras inferius annotatas, non cancellatas, non abolitas nec in aliqua sui parte viciatas, vidisse et legisse verbo ad verbum sub hac forma : [a] In nomine sancte et individue trinitatis. Ego Hugo, vicecomes Firmitatis, notum facio tam presentibus quam futuris quodb) dono et concedo pro anime mee salute et predecessorum meorum sanctimonialibus de Valle Baionis terram duorum aratrorum apud Gulas absque terciis et absque omni more, vigintique falceatas pratorum pro quibus pratis singulis annis michi XVIII nummos reddere pro censu debent ; et si plus quam viginti falceatas pratorum extirpare voluerint, pro unaquaque falceata uno quoque anno duos nummos reddent. Concedo etiam supradictis monialibus medietatem ascheviorum hominum ad Gulas habitantium et pasturam bestiarum suarum per omne finagium tam pasturam suorum propriorum porcorum usque ad centum porcos absque pasnagio ; et si plus quam centum porcos ibi adducere voluerint, pro unoquoque unum nummum reddent, si ipse eum accipere voluerint ; et omne usuarium per omne finagium tam in nemoribus quam in aqua et ligna et marrimen ad domos suas edificandas et terram liberam ad fundamentum domorum suarum ; et si aliqua pars terre quam tenent ad domos rusticorum edificandas necessaria fuerit, illam relinquent ; et absque multura ad molendinum molient, et ad furnum absque fornagio suos panes decoquent. Si bestie sanctimonialium hominibus Gularum aliquid dampnum inferrent, absque omni causa et forestagio et emendatione dampnum restaurarent. Et ne hoc in irritum reducatur et ne aliqua controversia inter me et heredes meos et sanctimoniales nascatur, sigillo domini Hugonis Brecensis imprimi feci, de cujus feodo illa terra erat. Teste Villelmo abbate Alberippe, Christiano monacho suo, Duranno monacho suo, Gilleberto converso de Longo Vado, magistro Roberto de Arco, Renaldo presbitero de Arco, Ascelino presbitero de Braus, domino Renaldo de Granceio, Odone de Mormento, Guilenco milite de c), Petro de Planteio, Albood) Dunce, Rodulpho de Poyli, Petro de Asseio. Quod etiam factum fuit Milone filio Rurici Daudaieco et concedente et confirmatum anno >Dominie)